[{"text_idx": "#000001", "text": "Dydy e ddim yn ffasiynol i so\u0302n am y tywydd. Ond maen annodd peidio yr haf yma. Dwi\u2019n synnu mod i hyd yn oed wedi galw\u2019r cyfnod yma o\u2019r flwyddyn yn haf. Roeddwn ni\u2019n disgwyl ymlaen i gael mwynhau gwneud fy ngwaith ymchwil a darllen allan yn yr ardd \u2013 heb ddim byd arall yn mynd am sylw \u2013 jest fi a\u2019r llyfr yn mwynhau yn yr haul. Breuddwyd gwrach oedd gobeithio gael Mehefin a Gorffennaf tebyg. A beth am weddill yr haf? Wel dydy penwythnos yma yn gwella dim. Glaw fory, cymylau dydd Sadwrn a mwy o law dydd Sul a dydd Llun (gweler y mapiau)."}, {"text_idx": "#000002", "text": "Mae rhai wedi so\u0302n fod yna \u2018heat wave\u2019 ar y ffordd erbyn dechrau Awst, wythnos yr Eisteddfod. Ddim yn o\u0302l y dyn tywydd yn anffodus. Dyma\u2019r mae\u2019r BBC yn ei ddweud am ddiwedd Gorffennaf dechrau Awst:"}, {"text_idx": "#000003", "text": "Some sunshine in the south: The Azores High may at last begin to assert itself in our direction and some southern areas of the UK can expect the weather to be a little drier and warmer \u2013 northern areas will be the last to see any improvement, if at all."}, {"text_idx": "#000004", "text": "Wellingtons bydd hi dwi\u2019n amau!"}, {"text_idx": "#000005", "text": "Dwi\u2019n poeni am y Steddfod Gen \u2018wan. Mae nhw\u2019n trio codi\u2019r holl stondinau yn y glaw \u2018ma.\nTi\u2019n iawn. Mi fydd y maes yn slwj cyn i\u2019r wythnos ddechrau achos bydd yr holl loriau a\u2019r craenau yn tramwyo dros y caeau dros yr wythnosau nesa wrth osod y maes yn torri\u2019r tir i gyd lan."}, {"text_idx": "#000006", "text": "Dwi\u2019n poeni am y Steddfod Gen \u2018wan. Mae nhw\u2019n trio codi\u2019r holl stondinau yn y glaw \u2018ma."}, {"text_idx": "#000007", "text": "Ti\u2019n iawn. Mi fydd y maes yn slwj cyn i\u2019r wythnos ddechrau achos bydd yr holl loriau a\u2019r craenau yn tramwyo dros y caeau dros yr wythnosau nesa wrth osod y maes yn torri\u2019r tir i gyd lan."}]